Ribe Stifts Adresseaviser, 1833-04-12
Udenlandske Efterretninger. Tydskland. Frankfurt a. M. var d. 3die April Skuepladsen for et meget alvorligt og foruroligende Optrin. Om Aftenen Kl. 9 1/2 lød pludselig Stormklokken fra Domkirkens Taarn, og i samme Øieblik bleve begge Stadens Hovedvagter angrebne af bevæbnede Hobe, som nedskjøde Skildvagterne, overmandede Vagterne, aabnede Fængslerne og satte Fangerne i Frihed. Oprørerne stormede frem med det Feldtraab: "Til Vaaben Brødre, den tydske Friheds time har slaaet!" De søgte at udbrede Tumulten ogsaa iblandt de rolige Borgere, men forgiæves; og da Allarmerommen havde kaldt Linietropperne og Borgervæbningen under Gevær, varede det kun en kort Tid, inden Roligheden atter var tilveiebragt; dog bleve Soldater dræbte og 15 saarede, hvoriblandt 5 gave kun lidet Haab om Livet. Blandt dem, som Tilfælde eller Nysgierrighed førte ind i Tummelen, bleve ogsaa Adskillige meere eller mindre farlig saarede. Ogsaa af Oprorerne mistede Enkelte Livet, deriblandt en fremmed Student, som man ansaae for Anfører: iblandt de Bortflygtede tvivlede man ikke om, at mange maatte være saarede. Af de løsladte Fanger vilde Nogle slet ikke modtage den tilbudne Frihed; de fleste Øvrige indstillede sig godvillig igjen Dagen efter. En vis Henkelmann, som endnu sad arresteret siden Urolighederne i Efteraaret 1831, skulde ogsaa sættes i Frihed, men blev istedet derfor myrdet, da man tog feil af hans Person og ansaae ham for en Fangevogter. Skjønt de fleste Oprørere undkom, bleve dog ikke Faa grebne, og ved de begyndte Undersøgelser var man allerede kommen til den Overbeviisning, at Forbryderne, næsten uden Undtagelse, vare Fremmede, meest Studenter, som i Ferietiden opholdt sig i Frankfurt, og af hvilke man under Tumulien vil have kjendt Mange, skiønt de havde skjult deres sædvanlige Dragt og Udseende under Kitler, sværtede Ansigter og forlorent Skjæg. Den skjændige Plan synes at maatte have været aftalt længe forud, og det seer næsten ud, som om Sammensværgelsen har havt, maaskee temmelig vidt udstrakte, Grene; thi i Omegnen af Frankfurt forefaldt paa samme Tid urolige Optrin; een Hob søgte endog at trænge ind i Staden, men vendte tilbage da den fandt Portene tillukkede; og det chur hessiske Toldsted Prounheim, 1 Miil fra Frankfurt, blev ligemaade samme Aften overfaldet af en Bande, som, efterat have forjaget Betjenterne og opbrændt Bøger og Papirer, trak sig skyndsomst tilbage, uden at det vilde lykkes den tililende Borgergarde, at komme paa Spor efter den. Man havde ogsaa i Frankfurt Rygter og Uroligheder i fjernere Egne, saasom i Heidelberg og Rhinbaiern; men disse Rygter vare endnu ikke stadfæstede. - Den mechenburgske Landag. hvis Forhandlinger, efterat have været afbrudte ved Cholergen, aabnedes igjen d. 5te Marts, blev d. 28 f. M. sluttet. J Henseende til Forbundsbeslutningerne af 28de Juni havde Regjeringen, uopfordret, givet en Erklæring, hvorved Stænderne følede sig fuldkomment beroligede. - Churprindsen af Hessen har, hvad hans Høihed vel hellere havde maattet opsætte til en anden Tid, gjennem Commandantstabet i Casse givet alle Vagter den befaling, for Fremtiden at modtage Grevinde Schaumburg med militære Æresbeviisninger.